Ńdɔ fɔ́ɔ́ Yóbo a ngávə́ ńkɔ̄bɔ̄ mɔ́, nyé nâ: 2Owé, ǹtad wáma wâyi fɔ́ɔ́ fə bɔ áyol aná, miǹtyé myâman dí miǹyanda myámā kíŋ. 3É éh ! Ngə́ mə yəmə é vóm mə̄ nə́ nye dzǎm yēn, ngə́ mə tɔá fɔ́ɔ́ dzǎm kə á kələ kwí êtɔá ńkúkúmá dzíé. 4Ngə́ mə ǹkə́ fɔ̄ɔ̄ kɔ́bɔ ádzō dáma á mís móé áná, ngə́ mə ǹdzálá fɔ̄ɔ̄ ányu dáma ai bəǹkɔ aná. 5Mə yəmə́ fɔ̄ɔ̄ fə ákyāī bíbúg ā yi ma yalan, abǒg tə hḿ māyi yəm é mam mə́sə ǎ yī nâ a kad ma. 6Yə ngul ńdzɔ mǎyi kál ádzō dáma ai dzɔ̌ ? Təge fɔ́ɔ́ ! Tɔ́ tə́ nyé a ǹkə́ə́ tə̄ álɔ́ ábə ma aná. 7Abǒg tē á hḿ tə́tə̄lə́ mod ǎ yi dzóan ai nyé, eyɔ̌ŋ te mǎyi sɔ́dan ńtsîg ǹtól wáma á mɔ́ ésɔ̄sɔ́dán. 8Vədá ńgə̄ mə̄ kə̄ ḿfág ńló dzóbo ǎ kad kwí, təge ai nyé wē, mə kə́lə́ ḿfág ā kad kə́ yīmbi, təge nyé yēn. 9Yə a bələ́ ábuí ésíé á ńnam âkoé, mə sə́ kig nyé dzǎm yén, yə a sɔlɔ́ ḿfág yǎ ńtōban ámǒs, mǎyēn kig nyé wē.